Adella Prentiss Hughes

Adella Prentiss Hughes (Cleveland, 1869ko azaroaren 29a - ibidem, 1950eko abuztuaren 23a) estatubatuar piano-jotzailea eta enpresarioa izan zen. Cleveland-en bizi zen, Ohio estatuan. Cleveland-eko Orkestra sortu zuelako ezaguna da.

 Haurtzaroa 
Cleveland-en 1869an, Adella Prentiss  jaio zen, Prentiss-en etxean, Cleveland-en, East 9th Street eta Chester Avenue arteko tokian. Adella Loren eta Ellen Rouse Prentiss-en hiru seme-alabetatik gazteena zen.  Hala ere, bizitza gehiena Cleveland Heights-en eman zuen.  Adella Prentiss Hughes-ek konexio sakonak izan zituen, hiriaren jatorrira eraman zutenak. Aitaren aldeko aitona, Moses Warren (zeinentzat Warren eta Warrensville eremuak izendatzen diren), Moses Cleveland- en jatorrizko inkesta-taldeko kide izan zen Cuyahoga ibaian zehar, eta amaren aldeko aitona-amonak inguruko beste familia aitzindari batzuen lagunak izan ziren, aipagarrienak Severance-tarrak.[1] Hughes gazterik hasi zen piano-eskolak hartzen, musikarekin bizitza osorako harremana ezarriz. Miss Fisher-en neskentzako eskolara joan ondoren (gaur egun Hathaway Brown bezala ezagutzen dena), Vassar College-en matrikulatu zen, eta han gertatu ziren lidergoan izan zituen lehen esperientzia batzuk.

Vassar-en musikan maiseatzen zen bitartean, Hughes glee club-eko kide izan zen, banjo kluba sortu zuen, eta bi taldeentzako ekitaldiak antolatu zituen. [2] Urrats garrantzitsuak izan ziren bere ibilbidean arteen kudeaketan. Vassar-en, Hughes Elisabeth Rockefeller-en lagun ere egin zen eta haien arteko harremanak, musikarekiko maitasun partekatuan oinarrituta, konexio garrantzitsuagoak ekarriko zituen bidean behera. [3] Hughes 1890ean graduatu zen Phi Beta Kappa bereizketarekin eta amarekin Europan zehar bira bat egitera abiatu zen.  Geroago, pianoa ikasi zuen Berlinen, Alemanian. Garai batean, kontzertu-pianista izatea pentsatu zuen. Hainbeste trebetasun lortu zuen, ezen hainbat larrialditan Madam Schumann-Heink eta Fritz Kreisler bezalako artistekin batera aritzeko plazerra izan baitzuen.   [2] Hughes-ekin harreman estua zuen irakasle batek, Lucy M. Salmon-ek, historian doktoretza bat egitera bultzatu zuen arren,[4] Hughes-ek, aldiz, bere musika aberastea bilatu zuen, Mozart's Great Western Tour [Mozarten mendebaldeko bira nagusia] ispilatzen duen "adinaren etorrera" bidaia mota batean parte hartuz.  Ama eta biak Europako kontzertu-areto ezagunetara joan ziren, eta denboraldi luzea egin zuten Berlin-en. [5] Han zegoela, Hughes-ek pianoa ikasten jarraitu zuen 1891n Estatu Batuetara itzuli aurretik. Hurrengo hamarkadan, laguntzaile profesional gisa lan egin zuen eta Cleveland-eko Fortnightly Music Club-eko kide egin zen. [2]

 Ibilbidea 
1898an, Hughes-ek kontzertu kudeatzaile gisa bere lehen konpromiso profesionala antolatu zuen Liza Lehmann-en In a Persian Garden [Lorategi persiar batean] kantu zikloaren tokiko emanaldi batekin,[6] Toledo, Columbus, Detroit, Ann Arbor eta Chicago "biran" eraman zuena. [7] Denbora horretan, Hughes-ek hainbat orkestra huts egiten ikusi zituen Cleveland-en — kasu gehienetan finantzaketa faltagatik. [8] 1901ean bezain goiz, Hughes orkestrak gonbidatzen hasi zen inguruan kontzertuak emateko, Pittsburgh-eko Orkestra Sinfonikoarekin hasita, Fortnightly Music Club-ek babestutako ziklo batean. Hiru urte geroago, Adella Prentiss, Felix Hughes abeslariarekin ezkondu zen, hirira egindako bisitan ezagutu zuena eta 1923an diborziatu zen. 1904an, Richard Strauss gonbidatu zuen Cleveland-era, Pittsburgh-eko Orkestra Sinfonikoarekin batera.[10] Orkestra Sinfonikoaren Kontzertuak izeneko zikloan hamar urte baino gehiagoko ibilbidea egin zuen orkestra sinfoniko garrantzitsuek zuzendari onekin parekatuz, Leopold Stokowski Cincinnati Orkestrarekin eta Gustav Mahler New York-eko Orkestra Filarmonikoarekin, Boston-go Orkestra Sinfonikoarekin eta Chicago-ko Orkestra Sinfonikoarekin. [9]

1912an, Almeda Adams kantu irakasleari lagundu zion Cleveland Music School haurrentzako asentamendua sortzen. 1914-1915 denboraldian, Hughes-ek Sergei Diaghilev-en Ballets Russes-ek Cleveland-era egindako balizko bisita baten berri jaso zuen, eta negozio-gizon aberatsen bilera bat deitu zuen musika-aurkezpenetarako finantzaketa eta laguntza ziurtatzeko erakunde bat sortzeko lobby gisa — 1915eko udan Musika Arteen Elkartea sortuz. [12]

Hurrengo udaberrirako, Clevelandarrak Hippodrome antzokian Ballets Russes-en hainbat emanaldi gozatzeko aukera izan zuten. Dhiagilev-en konpartsak ia dozena bat obra interpretatu zituen, tartean Igor Stravinsky-renThe Firebird [Suzko txoria] eta Ernest Ansermet-ek zuzendutako Petrushka. Erantzun positibo batek lagunduta, Hughes-ek Richard Wagner-en  Siegfried opera-ren aurkezpen bat bildu zuen, Artur Bodanzky Metropolitan Operako orkestra-zuzendariaren gidaritzapean, Cleveland Indians taldearen  League Park-en, 1916ko ekainaren 19an. [13] Programak jende asko erakarri zuen eta Hughes inspiratzen lagundu zuen Cleveland-erako orkestra iraunkor bat ezartzen hasteko.

Hughes, New York-en ezagutu ondoren, Nikolai Sokoloff zuzendari eta biolinistak Cleveland bisitatzea adostu zuen, bertako eskola publikoetan musika hezkuntzaren maila aztertzeko. [14] Nahiz eta Lehen Mundu Gerrak eta Gripearen agerraldi batek eragindako bide mozketak egon, Sokoloff, Hughes, Archie Bell musika kritikaria eta Cleveland Heights-eko St. Ann’s parrokiako Aita John Powers-ek Cleveland Symphony Orchestra sortu berriaren kontzertu baterako kontratua sinatu zuten, 1918ko abenduaren 11n jotzeko. [14] Hurrengo hamabost denboraldietan, Hughes-ek Orkestraren zuzendari nagusi gisa lan egin zuen.
alt=|thumb|Adella Cleveland Orchestra-ren lehen grabazioa ikuskatzen Nikolai Sokoloff musika zuzendariarekin; argazkia Wide World Photos, erabilera: The Cleveland Orchestra Archives-i esker.
Sokoloff-en zuzendaritzak eta Hughes-en ausardiak bultzatuta, Orkestra programazioan eta tamainan zabaldu zen: Haurrentzako hezkuntzako lehen kontzertua 1921ean eman zen[15] eta Hughes-ek The Cleveland Orchestra-ko Emakumeen Batzordea sortu zuen, bertako haurren hazkunde musikalean zentratu zena eta Lillian Baldwin hezkuntza aholkulariarekin kolaboratu zuena,[16] zeinak "Cleveland Plan" famatua inplementatzen lagundu zuen — musika hezkuntzako programa nazionaletarako etorkizuneko eredua—.

Hurrengo denboraldietan, Orkestrak mugarri profesional ugari lortzen jarraitu zuen: New York-eko Hippodrome antzokian kontzertu bat (1921), Ohio eta Michigan-en zehar birak[17], Carnegie Hall-en lehen kontzertu bat (1922), eta Tchaikovsky-ren 1812 Overture lehen grabazio bat, Brunswick zigiluan (1924). [19] Hamarkadaren amaieran, Hughes Orkestrarentzat egoitza iraunkor bat eraikitzeaz arduratu zen. Urte askotan zehar, taldearen kontzertuak Grays Armory, Masonic Auditorium eta Public Hall-en eman ziren. Baina orain Hughes-ek abal-emaile publikoen eta Musika Arteen Elkarteko kideen funtsak eskatzen zituen The Cleveland Orchestra-rako areto berri baten eraikuntza laguntzeko. Azkenean, 1928ko ezusteko kontzertu batean, John L. Severance-k eta bere emazteak, Elisabeth-ek, milioi bat dolar agindu zuten eraikinerako. [22]

1931ko otsailaren 5ean, gala-kontzertu bat egin zen Severance Hall-en inaugurazio-gauean. Bi urte geroago, Hughes Musika Arteen Elkarteko administrazio-kargu ofizial batetik erretiratu zen, nahiz eta presidenteorde eta idazkari boluntario gisa jarraitu zuen — Orkestraren etorkizuneko gaietan ahots aktiboa izaten jarraituz.

Hughes andreak, orkestra ondo martxan jarrita, Clevelandeko haurrengan jarri zuen arreta, etorkizuneko entzule izango zirenak. Clevelandeko Hezkuntza Batzordea konbentzitu zuen Russell Morgan musika instrumentalaren gainbegirale gisa kontratatzeko. Denborarekin, Lillian Baldwin Clevelandeko Eskoletara etorri zen Musikaren Apreziazio Gainbegirale gisa. Hughes andreak Clevelandeko eta Aldiriko Eskola Batzordeen lankidetza lortu zuen, haurrentzako kontzertuak eskola orduetan eman ahal izateko. Hughes andreak eta Baldwin andereñoak atsegin handiz ikusi zuten ehunka haur tranbietatik lehenengo urteetan, eta gero autobusetatik, antolatutako kontzertuetara jaisten. [1956-1957 denboraldian haurrentzako kontzertuek gailurra jo zuten, urte hartan 60.000 haurrek sinfonia bat entzun baitzuten.]

1950eko abuztuaren 23an hil zen arte, konpromiso sendoa hartu zuen bere jatorrizko misioarekin, hau da, musikaren boterearen eta grinaren bidez, eskualdeko —eta mundu osoko— pertsonak heztea eta inspiratzea.

Hughes Cleveland-eko Lake View hilerrian lurperatu zuten.

 Erreferentziak 

 Zitazioak 

 A Century of Excellence [Bikaintasunaren mendea] The Cleveland Orchestra
 The Genius of Adella Hughes  [Adella Hughes buruargia] The Cleveland Plain Dealer  1950eko abuztuaren 24a,
 200 at Rites for Adella P. Hughes The Plain Dealer. 1950eko abuztuaren 27a

 Iturriak 

 Hughes, Adella Prentiss (1947). Music is My Life. [ Musika nire bizitza da] Cleveland: The World Publishing Company. ISBN 9781494093327
 Rosenberg, Donald (2000).  The Cleveland Orchestra: Second to None.  [Clevelandeko Orkestra: Inork ez du parekorik.] Cleveland: Gray & Company ISBN 9781886228245
 Adella Prentiss Hughes Vassar Enziklopedia.  Vassar College

 Kanpo estekak 

Kategoria:Clevelandarrak
Kategoria:XIX. mendeko emakumeak
Kategoria:XIX. mendeko musikariak
Kategoria:XX. mendeko musikariak
Kategoria:Emakume piano-jotzaileak
Kategoria:Emakume musikariak